મલાડ (વેસ્ટ)ના મકરાણી પાડાથી લગ્નમાં મુમ્બ્રા જઈ રહેલા મકરાણી અને બરોચ મુસ્લિમ પરિવારને પવઈમાં IIT પાસે ગંભીર અકસ્માત નડ્યો હતો. આ બનાવ ગઈ કાલે બપોરે પોણાબે વાગ્યે બન્યો હતો. એમાં ડ્રાઇવરની બેદરકારીને લીધે બસ ડિવાઇડર પર ચડીને ઊંધી વળી જતાં આ પરિવારની એક યુવાન વ્યક્તિનું મૃત્યુ થયું હતું તથા નાનાં બાળકો સહિત બાવીસ લોકો ગંભીર ઈજા પામ્યા હતા. આ બનાવમાં પરિવારના સભ્યોને સ્થાનિક રહેવાસીઓની માનવતા સાથે હૉસ્પિટલના મૅનેજમેન્ટની ઉદ્ધતાઈનો પણ અનુભવ થયો હતો.